marsh-mellow/hindi_wikipedia huggingface dataset:
300मीनाकारी से सज्जित एक प्लेट

मीनाकारी () एक कलात्मक प्रक्रिया है। इसमें काच (ग्लास) के बारीक पाउडर को ७५० डिग्री सेल्सियस से ८५० डिग्री सेल्सियस तक गर्म करके पिघलाकर धातु ऑक्साइड जैसे चांदी, सोना, तांबा और जिंक के ऊपर क्रिस्टलीय पारदर्शी रूप में जड़ () दिया जाता है। तांबे, चांदी या सोने पर किए गए असली इनामेल से मणियों जैसे खूबसूरत रंग पैदा होते हैं।

मीनाकारी का कार्य मूल्यवान व अर्द्धमूल्वान रत्नों तथा सोने व चांदी के आभूषणों पर किया जाता है। जयपुर में सोने के आभूषणों और खिलौनों पर बड़ी सुंदर मीनाकारी की जाती है।

मीनाकारी एक पुरानी और अति-प्रचलित प्रौद्योगिकी है। अपने अधिकांश इतिहास में यह मुख्यतः आभूषणों और सजावटी कलाओं के ऊपर की जाती रही है। किन्तु उन्नीसवीं शती के बाद मीनाकारी का उपयोग औद्योगिक वस्तुओं और दैनन्दिन उपयोग की वस्तुओं (जैसे भोजन पात्रों पर) पर भी किया जाने लगा।
 कुदरत सिंह को इस कला के लिए 1988 में पद्म श्री पुरस्कार दिया गया था

 ताँबे पर मीनाकारी 
तांबे की इनामेलिंग एक लंबी प्रक्रिया है जिसमें निम्नलिखित चरण होते हैं:-

 वस्तु को वांछित आकार के साँचे में ढ़ाला जाता है;
 उसपर हाथ से बारीक उत्कीर्ण किया जाता है;
 मीना (शीशे का परसियन कार्य), जो पत्थर के रूप में आती है, पीसकर बारीक पाउडर बनाया जाता है और पानी तथा गोंद मिलकर एक गाढ़ा घोल तैयार किया जाता है;
 इस घोल को उत्कीरित डिजाइन में भरा जाता है;
 इसके बाद वस्तु को अत्याधिक तापमान पर गर्म किया जाता है जिससे मीना या इनामिल वस्तु पर चिपक जाता है;
 अंत में, सूबसूरती प्रदान करने के लिए भराई की जाती है।

यह एनामिलरंग फीके नहीं पड़ते और गर्म को सहन कर सकते हैं। इस नक्काशी में कटोरियांमोमबत्ती स्टैंड, फ्रेम, चम्मच जैसी कई रोजमर्रा इस्तेमाल तथा सजावटी वस्तुएं बनाई जाती हैं।

 बाहरी कड़ियाँ 
  -  
    - 
       
     ()
      ()
            ()
     ()
    ()
   , 
    ()
   
 ()
  
    . ()
   

श्रेणी:कला
श्रेणी:लेपन
श्रेणी:आभूषण निर्माण
श्रेणी:काच के उपयोग
श्रेणी:काच की कला
मीनाक्षी चितरंजन भारतीय शास्त्रीय नृत्यांगना, शिक्षक और कोरियोग्राफर हैं। उन्हें शास्त्रीय नृत्य भरतनाट्यम के पांडनल्लूर शैली के प्रतिपादक के रूप में जाना जाता है। वह कलादीक्षा की संस्थापक हैं, जो भरतनाट्यम को बढ़ावा देने वाली संस्था है और पांडनल्लूर परंपरा को बनाए रखने के लिए प्रयासरत है। वह चोकलिंगम पिल्लई और सुब्बाराया पिल्लई के पिता-पुत्र की जोड़ी की शिष्या रही हैं। वह तमिलनाडु सरकार के कालीममणि पुरस्कार सहित कई सम्मान प्राप्त करने वाली हैं। भारत सरकार ने शास्त्रीय नृत्य में उनके योगदान के लिए 2008 में उन्हें चौथे सर्वोच्च नागरिक सम्मान, पद्मश्री से सम्मानित किया।

 जीवनी  
मीनाक्षी चितरंजन का जन्म चेन्नई में, दक्षिण भारत के तमिलनाडु राज्य में सबनगायम नामक एक सरकारी अधिकारी के यहाँ हुआ। वह उनके पाँच बच्चों में सबसे छोटी और अकेली लड़की है। उनकी मां सावित्री ने लड़की को पंडानल्लूर चोकलिंगम पिल्लई, एक प्रसिद्ध भरतनाट्यम गुरु के पास भेजा। उस समय वह केवल चार साल की थी और पिल्लई और उनके बेटे सुब्बाराय पिल्लई के प्रशिक्षण के बाद, उन्होंने 1966 नौ साल की उम्र में अपना पहला मंचन किया। जल्द ही, वह दिल्ली चली गईं, जब उनके पिता का भारतीय राजधानी में तबादला हो गया था। लेकिन छुट्टियों के दौरान उन्होंने चेन्नई जाकर सुब्बाराया पिल्लई से अपना नृत्य का परिक्षण जारी रखा। उन्होंने अपनी कॉलेज की पढ़ाई एथिराज कॉलेज फॉर वुमन से की। उन्होंने अरुण चित्ररंजन से शादी की, जो कि ऑर्थोडॉन्टिस्ट हैं और तमिलनाडु के तत्कालीन मुख्यमंत्री एम. भक्तवत्सलम के पोते हैं, जिसके बाद उनका नृत्य करियर कुछ समय के लिए रुक गया।

वह श्रीनिवास पिल्लई से मिलने के बाद नृत्य करने के लिए वापस लौट आईं। वह मीनाक्षी के शुरुआती दिनों में उनके साथ के रूप में मृदंग बजाया करती थीं। उन्होंने कलानिधि नारायणन जो कि पद्म भूषण पुरस्कार से सम्मानित है, से भी परिक्षण लिया है। तभी से वह मंच पर प्रदर्शन कर रही हैं। श्रीनिवास पिल्लई, एस. पांडियन और पद्म सुब्रह्मण्यम ने भी उनसे विभिन्न बिंदुओं पर प्रशिक्षण लिया है। 1991 में उन्होंने भरतनाट्यम सिखाने के लिए एक नृत्य विद्यालय कलादीक्षा की शुरुआत की, जो तब से अब तक एक समय में लगभग 100 छात्रों की क्षमता रखता है। विशेषकर ये पांडनल्लूर शैली को संरक्षित करने के लिए प्रयासरत है। उन्होंने कई आकांक्षी नर्तकियों को ट्यूशन दिया है और रजनीकांत की सबसे बड़ी बेटी और कलीममणि पुरस्कार से सम्मानित धनुष की पत्नी ऐश्वर्या आर. धनुष उनके शिष्यों में से एक हैं। भारत सरकार ने उन्हें 2008 में चौथे सर्वोच्च नागरिक सम्मान, पद्मश्री से सम्मानित किया। 

सन्दर्भ

श्रेणी:पद्म भूषण सम्मान प्राप्तकर्ता
श्रेणी:भारतीय महिला कोरियोग्राफर
श्रेणी:चेन्नई के लोग
श्रेणी:जीवित लोग
श्रेणी:भरतनाट्यम् नृत्यांगना
मीनाक्षी चौधरी एक भारतीय मॉडल और फिल्म अभिनेत्री हैं। वह 2018 में फेमिना मिस इंडिया और मिस ग्रैंड इंटरनेशनल की फर्स्ट रनर-अप थीं और 2021 की फिल्म 'इधुता वाहनामुलू निप्पुकादादु' के साथ नायिका के रूप में तेलुगु फिल्म उद्योग में प्रवेश किया।

जन्म और शिक्षा

मीनाक्षी चौधरी का जन्म 5 मार्च, 1997 को हरियाणा के पंचकुला में हुआ था। उन्होंने पंजाब के नेशनल डेंटल कॉलेज एंड हॉस्पिटल में डेंटल सर्जरी का कोर्स किया।  फेमिना ने म्यांमार के यांगून में मिस ग्रैंड इंटरनेशनल 2018 सौंदर्य प्रतियोगिता में फर्स्ट रनर-अप खिताब जीतने के बाद मिस इंडिया 2018 पेजेंट में मिस ग्रैंड क्राउन और 2018 मिस इंडिया पेजेंट का खिताब जीता। 

अभिनीत फिल्में
 वर्षशीर्षक भूमिका भाषाटिप्पणियाँ संदर्भ।  2021इच्छा वाहनामुलु नीलुपराडु मीनू तेलुगूपहली फिल्म 2022खिलाड़ी पूजा तेलुगू   हिट: दी सेकेंड केस   तेलुगू कोलाई   तामिल पोस्ट-प्रोडक्शन   

 संदर्भ 

बाहरी कड़ियाँ 

श्रेणी:1997 में जन्मे लोग
श्रेणी:जीवित लोग
मीनाक्षी जैन एक भारतीय इतिहासकार एवं राजनीति विज्ञानी हैं। उन्होंने दिल्ली विश्वविद्यालय से संबद्ध गार्गी महाविद्यालय के इतिहास विभाग में शिक्षण कार्य किया है। वह इतिहास पाठ्यपुस्तक "मध्ययुगीन भारत" की लेखिका हैं। उनकी हाल की पुस्तक, "राम और अयोध्या", अयोध्या विवाद पर एक महत्वपूर्ण कृति है। वे टाइम्स ऑफ इंडिया के पूर्व संपादक गिरिलाल जैन की सुपुत्री हैं। ,    (     ),  , 31  1994. 

उन्होंने दिल्ली विश्वविद्यालय से राजनीति विज्ञान में पीएचडी प्राप्त की। उन्होंने नेहरु स्मारक संग्रहालय एवं पुस्तकालय के एक फेलो के रूप में भी काम किया था। सम्प्रति वे दिल्ली विश्वविद्यालय से संबद्ध गार्गी कॉलेज में इतिहास के एक सहायक प्रोफेसर हैं।

सन, 2014 में उन्हें भारतीय इतिहास अनुसन्धान परिषद का सदस्य नियुक्त किया गया। सन 2020 में भारत सरकार ने उन्हें पद्मश्री से सम्मानित किया।

सन्दर्भ

श्रेणी:राजनीति विज्ञान

बाहरी कड़ियाँ

श्रेणी:जीवित लोग
श्रेणी:भारतीय इतिहासकार
श्रेणी: भारतीय महिला साहित्यकार
मीनाक्षी दीक्षित एक भारतीय फिल्म अभिनेत्री हैं जिन्होंने तेलुगु, तमिल, हिंदी, मलयालम और कन्नड़ फिल्मों में काम किया है।

व्यक्तिगत जीवन

मीनाक्षी दीक्षित का जन्म उत्तर प्रदेश के रायबरेली जिले में हुआ था। वह रायबरेली में सिविल कोर्ट में वरिष्ठ वकील ईश्वर चंद्र दीक्षित की बेटी हैं, और उनकी माँ का नाम गीता दीक्षित हैं। उन्होंने वनस्पति विज्ञान, जूलॉजी और रसायन विज्ञान में स्नातक की डिग्री की। साथ ही उन्होंने कथक और पश्चिमी नृत्य में प्रशिक्षण लिया है। .   (29  2014).   2015-04-28.

करियर

२००८ में मीनाक्षी दीक्षित एनडीटीवी इमेजिन के डांस रियलिटी शो नचले वे विद सरोज खान में एक प्रतियोगी के रूप में दिखाई दीं थीं, जिसके बाद उन्हें भारतीय फिल्म उद्योग में प्रवेश करने का मौका मिला। वह पहली बार एक तेलुगु फिल्म, लाइफस्टाइल में दिखाई दीं। बाद में, उन्होंने मॉडलिंग में कदम रखा और स्थानीय और अंतर्राष्ट्रीय ब्रांडों जैसे कि जोलुकस ज्वेलरी, माइक्रोसॉफ्ट विंडोज, फेयर एंड हैंडसम क्रीम, चेन्नई सिल्क्स, शंकरम डायमंड ज्वेलरी, ब्रुक बॉन्ड ताज़ा चाय, पनेरी साड़ी, ली कूपर, रेड स्क्वायर एनर्जी ड्रिंक, रेडियो मिर्ची, एस्सार, एनिटाइम फिटनेस जिम एंड एक्वागार्ड के साथ काम किया। वह फैशन इंडस्ट्री के साथ-साथ प्रमुख भारतीय पत्रिकाओं में भी एक नियमित मॉडल रह चुकी है।

२०११ में, उन्होंने डुकुडु में एक डांस नंबर में विशेष उपस्थिति का किरदार निभाया, जो कि सबसे अधिक कमाई करने वाली तेलुगु फिल्म रही थी।    2011 . ..   28  2015.           . .. (20  2011).   2015-04-28. डुकुडु के बाद, उन्हें बॉडीगार्ड रीमेक के निर्माताओं द्वारा डांस नंबर करने के लिए भी चुना गया था, उन्हें उम्मीद थी कि यह डुकुडु की तरह सफलतम फिल्म बनेगी।. उन्होंने तमिल फिल्म बिल्ला  में एक आइटम नंबर भी किया, जिसे उनकी अब तक की सबसे बड़ी परियोजनाओं में से एक माना जाता है। २०१४ में उन्होंने दो फिल्मों में मुख्य भूमिकाएँ निभाई। इसके अलावा उन्होंने तमिल पीरियड-कॉमेडी तेनालीरामन में एक राजकुमारी की भूमिका निभाई,'      :   . . (17  2014).   2015-04-28. जबकि थ्रिलर-ड्रामा फिल्म अदवी कचीना वेनेला में उन्होंने एक शार्पशूटर का किरदार निभाया।            . .. (31  2014).   2015-04-28.

उन्हें २०१५ में राष्ट्रीय पुरस्कार विजेता निर्देशक कुंदन शाह ने पी से पीएम तक में बॉलीवुड में कदम रखने का मौका दिया। इस  फिल्म में उन्होंने एक ऐसी वेश्या का किरदार निभाया जो खुद मुख्यमंत्री की कुर्सी पाना चाहती है और फिर देश की प्रधानमंत्री बनने की दौड़ में शामिल होती है। फिल्म निर्माता कुंदन शाह ने कहा: "वह प्रकाशजनित और एक प्रतिभाशाली अभिनेत्री हैं"। वह २०१६ में लाला रंग में रणदीप हुड्डा के काम किया, जहां उन्होंने एक मेडिकल छात्रा की भूमिका निभाई।

मीनाक्षी हिन्दी सिनेमा में पी से पीएम तक के अलावा २०१८ में लुप्त फिल्म में भी काम कर चुकी है। जबकि उनकी पहली कन्नड़ फिल्म चिन्ना चिन्ना आसे है।

सन्दर्भ

बाहरी कड़ियाँ

 

श्रेणी:1993 में जन्मे लोग
श्रेणी:जीवित लोग
श्रेणी:भारतीय फ़िल्म अभिनेत्री
श्रेणी:तेलुगू अभिनेत्री
श्रेणी:मलयालम अभिनेत्री
श्रेणी:तमिल अभिनेत्री
श्रेणी:उत्तर प्रदेश के लोग
श्रेणी:भारतीय टेलीविज़न अभिनेत्री
मीनाक्षी नटराजन (जन्म २३  जुलाई १९७३) एक भारतीय राजनीतिज्ञ और १५ वीं लोकसभा में मंदसौर से पूर्व संसद सदस्य हैं..

 पृष्ठभूमि 
मीनाक्षी नटराजन का जन्म बिड़लाग्राम नागदा, उज्जैन में हुआ था । उन्होंने  जैव रसायन में स्नातक किया एवं कानून में स्नातक की डिग्री देवी अहिल्या विश्वविद्यालय से प्राप्त की.  में शामिल होने के पश्चात उन्होंने राजनीति में भाग लेना प्रारम्भ किया.

 राजनीतिक सफ़र 

 संगठनात्मक भूमिका 
वे  नेशनल स्टूडेंट यूनियन ऑफ इंडिया, अध्यक्ष रहीं 1999 से 2002 तक. उन्होंने मध्य प्रदेश यूथ कांग्रेस में  2002-2005 के दौरान अध्यक्ष पद संभाला और श्री राहुल गाँधी द्वारा अखिल भारतीय कांग्रेस कमेटी के सचिव में चयनित किया गया 2008 में.

 २००९ के चुनाव 
मंदसौर सीट से भारतीय आम चुनाव, 2009 में पहली बार में ही अपने प्रतिद्वंद्वी भाजपा के लक्ष्मीनारायण पांडे  30,000 से अधिक वोटों से हरा दिया . गौरतलब है कि पांडे जी १९७१ से यहाँ से लगातार चुनाव जीतते हुए आ रहे थे.

कार्मिक, लोक शिकायत, कानून और न्याय, महिलाओं के सशक्तिकरण समितिओं की सदस्य रहीं हैं। 

 २०१४  के चुनाव 
२०१४ में,  मंदसौर संसदीय क्षेत्र में भाजपा के सुधीर गुप्ता ने सुश्री मीनाक्षी को 300,000 से अधिक मतों के अंतर से हरा दिया  ।  

 विवाद 
एक चुनावी  रैली के दौरान, कांग्रेस पार्टी के दिग्गज नेता  दिग्विजय सिंह, खुद को "जौहरी" और मीनक्षी नटराजन को  "सौ टंच माल" कहकर विवादों में घिर गए। इस बयान की बहुत आलोचना की गयी।

 संदर्भ 

श्रेणी:१५वीं लोकसभा के सदस्य
श्रेणी:1973 में जन्मे लोग
श्रेणी:जीवित लोग
श्रेणी:उज्जैन के लोग
मीनाक्षी मदन राय ( 12 जुलाई 1964, गंगटोक, उत्तरी सिक्किम) सिक्किम उच्च न्यायालय की पहली महिला न्यायाधीश हैं। सिक्किम उच्च न्यायालय की न्यायाधीश बनने वाली वे राज्य से तीसरी व्यक्ति हैं।

 सन्दर्भ 

बाहरी कड़ियाँ
राय की प्रोफाइल सिक्किम उच्च न्यायालय का मुख्य जालस्थल पर(अँग्रेजी)
वीर गोरखा (अँग्रेजी)
दी इको ऑफ इंडिया (अँग्रेजी)
वायस ऑफ सिक्किम(अँग्रेजी)
श्रेणी:जीवित लोग
श्रेणी:भारतीय न्यायाधीश
श्रेणी:भारत के महान्यायवादी
श्रेणी:न्याय
श्रेणी:1964 में जन्मे लोग
मीनाक्षी मुखर्जी  अंग्रेज़ी भाषा के विख्यात साहित्यकार हैं। इनके द्वारा रचित एक निबंध द पेरिशैबल एंपायर : एस्सेज़ ऑन इंडियन राइटिंग इन इंगलिश  के लिये उन्हें सन् 2003 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत अंग्रेज़ी भाषा के साहित्यकार
मीनाक्षी लेखी एक भारतीय राजनीतिज्ञा और वकील हैं। वो भारतीय जनता पार्टी की राष्ट्रीय प्रवक्ता एवं उच्चतम न्यायालाय में वकील हैं।
 सन्दर्भ 

 बाहरी कड़ियाँ
 
 

श्रेणी:भारतीय जनता पार्टी के राजनीतिज्ञ
श्रेणी:दिल्ली के लोग
श्रेणी:१६वीं लोक सभा के सदस्य
श्रेणी:१७वीं लोक सभा के सदस्य
श्रेणी:1967 में जन्मे लोग
श्रेणी:जीवित लोग
मीनाक्षी शुक्ला भारतीय अंतरिक्ष अनुसंधान संगठन यानी इसरो में मंगल यान अभियान की प्रोजेक्ट मैनेजर हैं। जिस मंगल अभियान को लेकर पूरी दुनिया में आज भारत का नाम रोशन है, उस अभियान की मीनाक्षी भी एक स्तंभ हैं। वे 1999 से इसरो में साइंटिस्ट है। मीनाक्षी पर जिम्मेदारी है कि वह मंगल यान की हर गतिविधि पर नजर रखें। साथ ही उनकी जिम्मेदारी यान से मिले तस्वीरों को डी-कोड करने की है।राष्ट्रीय सहारा (आधी दुनिया),25दिसंबर 2013, शीर्षक: मंगल अभियान की महारथी मीनाक्षी, पृष्ठ संख्या: 1
 

मीनाक्षी मध्य प्रदेश के बिलासपुर शहर की हैं। उन्होने शहर के बर्जेश स्कूल में हिंदी मीडियम से 10वीं-12वीं की पढ़ाई कर पूरे रीजन में टॉप आने का रिकॉर्ड बनाया है। 
 सन्दर्भ 

श्रेणी:मध्य प्रदेश के लोग
श्रेणी:भारतीय वैज्ञानिक
श्रेणी:भारतीय अंतरिक्ष अनुसंधान संगठन
श्रेणी:भारत के अंतरिक्ष वैज्ञानिक
श्रेणी:छत्तीसगढ़ के लोग
मीनाक्षी शेषाद्रि एक भारतीय अभिनेत्री हैं। श्रीमती शेषाद्री का जन्म वर्तमान झारखंड प्रांत के सिंदरी नामक शहर में १३ नवंबर १९६३ को हुआ था। वैसे मीनाक्षी जी मूलतः तमिलनाडु से हैं परंतु उनके पिता सिंदरी के उर्वरक कारखाने में कार्यरत होने के बाद उनका परिवार इसी शहर में बस गया था।इनके पति का नाम मेसोर है

 फिल्मी सफर 
मीनाक्षी के सन १९८१ में मिस इंडिया बनने के बाद उनके फिल्मी कैरियर की शुरुआत पहली बार नायिका के तौर पर १९८२ में बनी हिन्दी फिल्म पेंटर बाबू से हुआ

 प्रमुख फिल्में 
 वर्ष  फ़िल्म  चरित्र  टिप्पणी1997  दो राहें  1996  घातक  1994  ड्यूट  1993  दामिनी  1993  क्षत्रिय  1993  आदमी खिलौना है  1993  बड़ी बहन  1993  साधना  1992  हमला  1992  आपथबंदावुडु  1992  हमशक्ल  1992  आज का गुंडाराज  1992  पुलिस और मुज़रिम  1991  ब्रह्मऋषि विश्वामित्र  1991  घर परिवार  1991  अकेला  1990  घायल  1990  घर हो तो ऐसा  1990  शानदार  1990  आवारगी  1990  अम्बा  1990  ज़ुर्म  1990  प्यार का कर्ज़  1989  सच्चे का बोलबाला  1989  तूफान  1989  महादेव  1989  जोशीले  1989  आग से खेलेंगे  1989  बड़े घर की बेटी  1989  घराना  1989  मोहब्बत का पैगाम  1989  नाचे नागिन गली गली  1989  तेरी पायल मेरे गीत  1988  शहँशाह  1988  बीस साल बाद  1988  मैं तेरे लिये  1988  गंगा जमुना सरस्वती  1988  विजय  1988  इन्तकाम  1988  औरत तेरी यही कहानी  1987  मुकद्दर का फैसला  1987  डकैत  1987  परिवार  1987  इनाम दस हज़ार  1986  दहलीज़  1986  दिलवाला  1986  अल्ला रक्ख़ा  1986  मैं बलवान  1986  बेटी  1986  रिकी  1986  स्वाति  1985  आवारा बाप  1985  मेरा घर मेरे बच्चे  1985  सत्यमेव जयते  1985  मेरी जंग  1985  आँधी तूफान  1985  लवर बॉय  1985  महा शक्तिमान  1985  बेवफ़ाई  1985  महागुरु  1985  मेरा जवाब  1985  होशियार  1985  पैसा ये पैसा  1984  लव मैरिज  1983  हीरो  1983  पेंटर बाबू  1983  दो गुलाब  

 पुरस्कार 

श्रेणी:हिन्दी अभिनेत्री
श्रेणी:झारखंड के लोग
श्रेणी:1959 में जन्मे लोग
श्रेणी:जीवित लोग
मीनाक्षी श्रीनिवासन का जन्म 11 जून १९७१ मे तमिलनाडु के चेन्नई मे हुआ। वह एक भारतीय शास्त्रीय नृत्यांगना और कोरियोग्राफर हैं, जो भरतनाट्यम की पांडनल्लूर शैली की प्रदर्शित करती हैं।  उन्हें अलार्मेल वल्ली के तहत शिक्षा प्राप्त हुई है और इस पारंपरिक शैली में नर्तकियों की युवा पीढ़ी के सबसे होनहार एकल कलाकारों में से एक माना जाता है।

उन्होंने मद्रास संगीत अकादमी के वार्षिक अंतर्राष्ट्रीय नृत्य महोत्सव, सिंगापुर में भारतीय शास्त्रीय संगीत और नृत्य का सिफास महोत्सव और पेरिस में म्यूसी गुइमेट, कई अन्य लोगों के साथ प्रदर्शन किया। उन्होंने 2011 में संगीत नाटक अकादमी का उस्ताद बिस्मिल्लाह खान युवा पुरस्कार भी प्राप्त किया।

इसके अलावा श्रीनिवासन एक पेशेवर वास्तुशिल्पी हैं और चेन्नई, तमिलनाडु, भारत में काम  स्टूडियो नामक एक बुटीक स्थापत्य भी चलाती हैं। 

कैरियर और उल्लेखनीय प्रदर्शन

उन्हें मद्रास संगीत अकादमी,ब्रह्म गाना सभा , कृष्ण गाना सभा  और मार्गाज़ी महोत्सव  जैसे महत्वपूर्ण  दक्षिण भारतीय सभाओं में देखा गया है।

उन्होंने बैंगलोर हब्बा, द नादम फेस्टिवल, परिक्रमा महोत्सव, शिल्परमण डांस फेस्टिवल, कोलकाता में डोवर लेन संगीत सम्मेलन,  देवदासी महोत्सव, सूर्य महोत्सव, स्वर्णालय महोत्सव  निशिगंधी महोत्सव 

अंतर्राष्ट्रीय रूप से उन्होंने सिफस फेस्टिवल ऑफ इंडियन क्लासिकल म्यूजिक एंड डांस जो की एस्प्लेनेड - थिएटर्स  सिंगापुर खाड़ी में प्रस्तुति दी है,  सिंगापुर में सिंगापुर रेपर्टरी थियेटर;  मलेशिया में रामली इब्राहिम का सुत्र नृत्य थियेटर; कनाडा के वैंकूवर में स्पिरिट फेस्टिवल,  लंदन, इंग्लैंड में यंग मास्टर्स फेस्टिवल, और पेरिस, फ्रांस में मुसी गुइमेट।  उसने हॉलैंड और बेल्जियम में भी प्रदर्शन किया है। 

पुरस्कार

अपने काम की सराहना में उन्हें कई सम्मान मिले हैं। वह अपनी ऊर्जा और आंतरिक शक्ति और अपने "नृ्त्य (शुद्ध नृत्य), नृत्या (अभिव्यंजक नृत्य) और नाट्य (नाटक)" की "मापी हुई प्रतिभा" के लिए प्रशंसित हैं  उन्हें नाट्य कला विप्रचे (2007) के खिताब से सम्मानित किया गया है, नाट्य कला धर्मिनी (2012) और नृत्य अभिनंदन सुंदरम। 

श्रीनिवासन को 2011 में भरतनाट्यम के क्षेत्र में उनकी उल्लेखनीय प्रतिभा के लिए संगीत नाटक, नृत्य और नाटक के लिए भारत के राष्ट्रीय संगीत अकादमी, उस्ताद बिस्मिल्लाह खान युवा पुरस्कार से सम्मानित किया गया था। 

सन्दर्भ

श्रेणी:संगीत नाटक अकादमी पुरस्कृत
श्रेणी:जीवित लोग
श्रेणी:भरतनाट्यम् नृत्यांगना
मीनाक्षी एक हिन्दू देवी का नाम है, जो भगवान शिव की पत्नी पार्वती स्वयंम् हैं। वे भगवान विष्णु की बहन भी हैं। इनकी पूजा मुख्यतः दक्षिण भारत में अधिक होती है। इनके लिये भारत के तमिल नाडु प्रदेश के मदुरई नगर में मीनाक्षी सुन्दरेश्वरर मन्दिर समर्पित है। दांए दिखाई गई चित्र इनकी वहां स्थित मूर्ति है।

 मीनाक्षी की कथा 
एक बार इन्द्र नॆ एक निर्दोषी अलुर को मारा।
150शिव के नटराज रूप में तांडव नृत्य करती मूर्ति।

240मीनाक्षी मन्दिर का गोपुरम।

 मीनाक्षी देवी 
देवी मिनाक्षी ही देवी सटवेश्वरीचे रुप आहे
महाराष्ट्रातील देवी सटवेश्वरी ऊर्फ सटवाई मातेला
दक्षिण भारतात देवी मिनाक्षी असे संबोधले जाते
देवी मिनाक्षी हिच देवी सटवेश्वरीचे रुप असुन देवी लक्ष्मी मातेची बहीण आहे
मदुराई येथील देवी मिनाक्षी मंदिर जगप्रसिद्ध आहे
ते महाराष्ट्र राज्यातील देवी सटवेश्वरीचे अवतार आहे

 साहित्यिक सन्दर्भ 

 सन्दर्भ 

श्रेणी:हिन्दु पौराणिक कथाएं
श्रेणी:तमिलनाडु
श्रेणी:पार्वती
मीनापुर मतिहानी, बेगूसराय, बिहार स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 
 बाहरी कड़ियाँ 

श्रेणी:बेगूसराय जिला के गाँव
220मीनार-ए-जाम
मीनार-ए-जाम (फ़ारसी: ) या जाम की मीनार (अंग्रेज़ी:   ) पश्चिमी अफ़ग़ानिस्तान के ग़ोर प्रांत के शहरक ज़िले में हरी नदी (हरीरूद) के किनारे खड़ी एक प्रसिद्ध ईंटों की बनी मीनार है। यह ६५ मीटर ऊँची मीनार दिल्ली के क़ुतुब मीनार के बाद दुनिया की दूसरी सबसे ऊँची मीनार है, हालांकि क़ुतुब मीनार वास्तव में इसी मीनार से प्रेरित होकर बनवाया गया था। मीनार-ए-जाम जाम नदी और हरी नदी के संगम के पास है और चारों तरफ़ से २,४०० मीटर ऊँचे पहुँचने वाले पहाड़ों से घिरी हुई है। सन् ११९० के दशक में बनी इस मीनार पर ईंट, गच पलस्तर (स्टक्को) और टाइलें लगी हुई हैं जिनपर क़ुरान की आयतें और आकर्षक लकीरें व आकृतियाँ बनी हुई हैं।

 इतिहास 
माना जाता है कि मीनार-ए-जाम ग़ोरी राजवंश की ग्रीष्मकालीन राजधानी फ़िरूज़कुह () के पास बनवाई गई थी। इसपर अरबी भाषा में बनी लिखाईयों पर लगी तारीख़ ठीक से पढ़ी नहीं जा सकती। या तो यह सन् ११९३-९४ का ज़िक्र कर रही है, या फिर सन् ११७४-७५ का। इसलिए या तो यह ग़ोरियों के सुलतान ग़ियासउद्दीन की दिल्ली में सन् ११९२ में ग़ज़नवियों पर हुई जीत का स्मारक थी या फिर सन् ११७३ में ग़ज़नी में ग़ुज़ तुर्कों पर हुई जीत का। १२वीं और १३वीं सदी में ग़ोरी राजवंश का साम्राज्य पूर्वी ईरान से लेकर उत्तर भारत में दिल्ली तक फैला हुआ था।      ,    , ,  19 फ़रवरी 2011

ग़ोरी राजवंश का बखान करने वाले मध्यकालीन लेखक जुज़जानी के अनुसार यह मीनार यही पर स्थित जुम्मा मस्जिद के साथ जुड़ी थी लेकिन नदी में अचानक सैलाब आने से मस्जिद बह गई। इतिहासकारों ने यहाँ छानबीन करके पाया है कि मस्जिद के साथ एक बड़ा आँगन सटा हुआ है जो संभव है उसी मस्जिद का हिस्सा रहा हो। १२०२ में ग़ियासउद्दीन के देहांत के बाद ग़ोरियों का साम्राज्य ढलने लगा और वह अपनी ज़मीनें ख़्वारेज़्म साम्राज्य को खोने लगे। जुज़जानी का कहना है कि १२२२ में मंगोल आक्रमण ने फिरूज़कुह शहर को ख़त्म कर दिया।

अफ़ग़ानिस्तान से बाहर की दुनिया को इस मीनार की ज़्यादा ख़बर नहीं थी लेकिन १८८६ में भारत के ब्रिटिश राज से जुड़े अफ़सर थोमस होलदिक ( ) यहाँ पहुंचे और उन्होंने इसका ज़िक्र अपनी रपट में किया। २०वीं सदी में कई इतिहासकारों ने आकर इसका अध्ययन किया।

 मीनार को ख़तरे 
हरी नदी और जाम नदी के पास होने से इसके नीचे की ज़मीन में पानी छुता है जिस से यह मीनार ज़रा टेढ़ी होने लगी है। इसे स्थिर करने का काम जारी है। इस क्षेत्र में ज़लज़ले भी आते हैं और वह भी एक ख़तरा हैं। समय के साथ-साथ लुटेरों और बईमान इतिहासकारों ने भी इसके आसपास बिना अनुमति के खुदाई करके नुकसान पहुँचाया है।

 मीनार की कुछ तस्वीरें 

 इन्हें भी देखें 
 हरीरूद
 अफ़्गानिस्तान

 सन्दर्भ 

श्रेणी:मध्य एशिया
श्रेणी:मध्य एशिया की मीनारें
श्रेणी:मीनार
श्रेणी:ग़ोर प्रान्त
श्रेणी:अफ़ग़ानिस्तान में विश्व धरोहर स्थल
मीनार-ए पाकिस्तान ()(या मीनार पाकिस्तान)लाहौर में स्थित, पाकिस्तान की एक राष्ट्रीय स्मारक है , सन 1968 में इसे पाकिस्तान की सार्वभौमिकता तथा स्वतंत्रता के बतौर प्रतीक बनाया गया था। इसे लाहौर में ठीक उसी जगह पर बनाया गया है जहां 23 मार्च 1940 में क़ायदे आज़म मुहम्मद अली जिन्ना की अध्यक्षता में आयोजित ऑल इंडिया मुस्लिम लीग की बैठक में ऐतिहासिक क़रारदाद-ए पाकिस्तान पारित हुआ था। इसे पाकिस्तान में यादगार पाकिस्तान भी कहा जाता है। यह लाहौर के इक़बाल पार्क में स्थित है। जब यह क़रारदाद पारित हुआ था, उस समय, इस पार्क को मिंटो पार्क कहते थे, जब लाहौर ब्रिटिश सल्तनत का हिस्सा था। आजकल इस पार्क को इकबाल पार्क के नाम पर किया जाता है।

 मीनार संरचना 
यह 18 एकड़ क्षेत्रविस्तार में फैला हुआ है। मीनार की कुल ऊंचाई 196 फीट है और मीनार के ऊपर जाने के लिए 324 सीढ़ियों हैं जबकि इसके अलावा आधुनिक लिफ्ट भी स्थापित की गई है।
मीनार के निचले हिस्से पर फूल पत्तियों से सजा मशहाबहत रखता है। उसकी संगमरमर की दीवारों पर क़ुरानकुरान की आयतों, मुहम्मद अली जिन्ना और  अल्लामा मोहम्मद इकबाल की बातें और पाकिस्तान की स्वतंत्रता का संक्षिप्त इतिहास उत्कीर्ण है। इसके अलावा करारदाद-ए-पाकिस्तान का पूरा पाठ भी उर्दू और  बंगाली दोनों भाषाओं में इसकी दीवारों पर उत्कीर्ण किया गया है।
मीनार पर जो सुलेख किये गये हैं वह हाफिज मोहम्मद यूसुफ सदीदी, सूफी खुर्शीद आलम, मुहम्मद सिद्दीक हीरा राशि, इब्ने प्रवीण राशि और मोहम्मद इकबाल के हैं।

 सिफारिशी समिति 
इसके निर्माण के सिलसिले में 1960 में तत्कालीन राष्ट्रपति फील्ड मार्शल अय्यूब खान ने एक समिति का गठन किया था। और इसी समिति की स्वीकृत सिफारिशों और डिजाइन में इस मीनार की स्थापना हुई थी। मुख्तार मसूद भी इस समिति के प्रमुख सदस्य थे।

 निर्माण 
     मीनारे पाकिस्तान पंजाब के राजधानी लाहौर में स्थित है
इसका डिजाइन, वास्तुकार नस्र दीन मूरत खान ने तैयार किया। निर्माणकार्य मियां अब्दुल खालिक एंड कंपनी ने 23 मार्च 1960 में शुरू किया। और 21 अक्टूबर 1968 ई। में इसका निर्माण पूरा हुआ। इसके निर्माण की कुल लागत पा75 लाख थी।

 मीनार परिसर 
 मीनार ए पाकिस्तान के परिसर में पाकिस्तान के  राष्ट्रीय गान(क़ौमी तराना) के निर्माता हफीज जालंधरी का मज़ार भी है।
 मीनार-ए पाकिस्तान के आसपास सुंदर उद्यान, फव्वारे, हॉल और एक झील भी है।
 जून 1984 में एलडीए ने मीनारे पाकिस्तान को अपनी अधिकार में ले लिया था।

 चित्रपट्टीका 

इन्हें भी देखें
पाकिस्तान यादगार
बाब-ए-पाकिस्तान
राष्ट्रीय स्मारक

सन्दर्भ

श्रेणी:पाकिस्तान के स्मारक
श्रेणी:पंजाब की इमारतें
श्रेणी:लाहौर
श्रेणी:पाकिस्तान की ऐतिहासिक इमारतें
श्रेणी:लाहौर की वास्तुकला
श्रेणी:लाहौर की इमारतें
श्रेणी:पाकिस्तान के राष्ट्रीय प्रतीक
श्रेणी:पाकिस्तानी वास्तुकला
श्रेणी:लाहौर के पर्यटन स्थल
श्रेणी:पाकिस्तान के ऐतिहासिक स्थल
श्रेणी:पाकिस्तान
अंगूठाकारमीनार शैलियों के प्रकार
230ईराक़ के सामर्रा शहर की मलवीया नामक मीनार
मीनार (अरबी:  या , मनारह; अर्थ: दीपगृह) ऊँचा स्तंभ-नुमा स्थापत्य होता है जो देखने में किसी आम बुर्ज से अधिक लम्बा और खिंचा हुआ दिखता है। सामान्यतः मीनार बेलनाकार, लम्बे और ऊपर प्याज़-नुमा मुकुट से सुसज्जित होते हैं। वे आसपास की इमारतों से अधिक ऊँचे होते हैं और अक्सर मुस्लिम मस्जिदों के साथ लगे हुए पाए जाते हैं।"."    .  , . 21 . 2009.

 विवरण 
मीनारों में आम-तौर पर एक निचला दरवाज़ा होता है जिस से मीनार में दाख़िल हुआ जा सकता है, अन्दर एक ज़ीना होता है जिस से ऊपर तक चढ़ा जा सकता है और सबसे ऊपर खड़े होने की जगह होती है। इस्लामी प्रथा में इस ऊँचे चबूतरे पर खड़े होकर मुल्ला अज़ान लगाकर लोगों को नमाज़ पढ़ने के लिए बुलाया करते हैं, हालांकि ज़रूरी नहीं है कि हर मीनार का प्रयोग इसी प्रकार हो। भारतीय उपमहाद्वीप, अफ़ग़ानिस्तान और ईरान में मीनारें गोल या अष्टभुजी (ऑक्टॉगोनल) होती हैं लेकिन उत्तरी अफ़्रीका में चकोर अकार की मीनारें बनाने की प्रथा है।

 इन्हें भी देखें 
 मस्जिद
 क़ुतुब मीनार
 मीनार-ए-जाम

 सन्दर्भ 

श्रेणी:मीनार
श्रेणी:स्थापत्य